આસામમાં પૂરની સ્થિતિ ફરી એકવાર વણસી ગઇ છે. કારણ કે રાજયભરમાં ભારે વરસાદ પડી રહ્યો છે. પૂરના કારણે વધુ લાખો લોકો સકંજામાં આવી ગયા છે. પૂરના કારણે અસર પામેલા જિલ્લામાં ધેમાજી, કોકરાઝાર, બોંગાઇગામ, સોનિપુર, બારપેટા, ગોલપારા, મોરીગાવ, કચાર, લખીમપુર, જોરહાટ, તીનસુકિયા, બકસા, કામરૂપ, ડિબરૂગઢ, શિવસાગર, ગોલાઘાટ અને નાગાવનો સમાવેશ થાય છે. મોરીગાવ જિલ્લામાં પોબિટોરા વાઇલ્ડ લાઇફ અભ્યારણમાં ભારે નુકસાન થયું છે. કેટલાક અસામાન્ય પ્રાણીને અન્યત્ર ખસેડી લેવાની ફરજ પડી છે.